วิถีซุปตาร์ เบิร์ด ธงไชย อยู่บ้านช็อปสนั่น
ชมพู่ ได้ข้อคิดเลือกมองในด้านดี ใน3 แซบ,เยือนรายการ 3 แซบ ทั้งที ซุปตาร์ตลอดกาล เบิร์ด-ธงไชย แมคอินไตย์ พกพลังงานแบบเกินร้อยมาร่วมพูดคุยกับ 3 พิธีกรสุดแซ่บของเรา ไม่ว่าจะเป็นอัปเดตผลงานล่าสุด คอนเสิร์ตแบบเบิร์ดเบิร์ด ครั้งที่ 11 ที่กำลังจะมีขึ้น รวมไปถึงมุมส่วนตั๊วส่วนตัวของซุปตาร์เวลาอยู่บ้าน ที่หลายคนไม่คาดคิดว่าพี่เบิร์ดจะติดรายการทีวีมาก ดูหมดยันรายการขายของทางโทรทัศน์ ถึงขนาดโทร.สั่งซื้อประจำจนคนที่บ้านเอ่ยถามซื้อมาทำไม?? ไม่ได้ใช้ ของบางอย่างก็ซื้อมา 3-4 รอบ เพราะลืมไปว่าซื้อแล้ว,นอกจากนั้นยังแนะเคล็ดลับการเติมพลังบวกในแบบฉบับของซุปตาร์ ที่เชื่อว่าเราทุกคนสามารถนำไปปรับใช้ได้แน่นอน งานนี้ หมวยชมพู่-อารยา เอ ฮาร์เก็ต ถึงกับพูดกลางรายการว่า การที่ได้ร่วมงานกับพี่เบิร์ดทำให้มุมมองการทำงานของเธอเปลี่ยนไปเลยทีเดียว พี่เบิร์ดอยู่ในวงการมานาน รู้ว่าใครเป็นยังไง?? แต่พี่เบิร์ดก็เลือกจะมองคนเหล่านั้นแต่ในด้านที่ดี ทำให้สามารถทำงานกับทุกคนได้ ก็เลยมองย้อนกลับมาที่ตัวเราว่าดีแค่ไหน?? ที่ได้ทำงานตรงจุดนี้,ส่วนสาว กาละแมร์-พัชรศรี เบญจมาศ ก็จดจำทุกภาพและข้อคิดเมื่อครั้งขึ้นคอนเสิร์ตกับพี่เบิร์ดได้เป็นอย่างดี ในขณะที่ คุณแม่ม้า-อรนภา กฤษฎี ก็เล่าถึงพี่เบิร์ดสมัยยังละอ่อนก่อนจะโด่งดังเป็นซุปตาร์ ที่ยังคงน่ารักนิสัยดีไม่มีเปลี่ยน,เตรียมพร้อมรับพลังงานบวกและรอยยิ้มจากซุปตาร์ตลอดกาล เบิร์ด-ธงไชย แมคอินไตย์ ได้ใน รายการ 3 แซบ วันอาทิตย์ที่ 7 ตุลาคมนี้ เวลา 13.15 น. ช่อง 3 และ 33 HD และสามารถติดตามชมรายการย้อนหลัง ได้ที่ ,www.youtube.com/polyplusgroup
เยือนรายการ 3 แซบ ทั้งที ซุปตาร์ตลอดกาล เบิร์ด-ธงไชย แมคอินไตย์ พกพลังงานแบบเกินร้อยมาร่วมพูดคุยกับ 3 พิธีกรสุดแซ่บของเรา ไม่ว่าจะเป็นอัปเดตผลงานล่าสุด คอนเสิร์ตแบบเบิร์ดเบิร์ด
เบิร์ด ธงไชย แมคอินไตย์,เบิร์ด ธงไชย,คอนเสิร์ตแบบเบิร์ดเบิร์ด,3 แซบ,ช่อง 3,ดารา